வரிசையாக அணிவகுத்து நின்ற தோழர்கள் தமிழர் தலைவருக்கு வணக்கம் செலுத்திவிட்டுத் தங்கள் வாழ்த்துகளையும், அன்பளிப்புக் கனிகளை யும் வழங்கிவிட்டு நகர்ந்தனர். ஆயிரக்கணக்கான தோழர்கள் அணிவகுத்து நின்றபோதிலும் சிறு சலசலப்போ ‘தள்ளுமுள்ளோ’ எதுவும் நடக்க வில்லை. திராவிடர் கழகத் தோழர்கள் காட்டிய ஒழுங்கும், கட்டுப்பாடும் காண்போரை வியப்பில் ஆழ்த்தின. பல்வேறு அரசியல் கட்சியினரும் தமிழர் தலைவருக்கு வாழ்த்துகளைத் தெரிவித்த வண்ணமிருந்தனர். மேனாள் அமைச்சர்கள் முத்துசாமி, திருமதி. சுப்புலட்சுமி ஜெகதீசன் ஆகி யோர் தி.மு.கழகத்தோழர்கள் புடைசூழ வந்து தமிழர் தலைவருக்குத் தங்கள் வாழ்த்துகளைத் தெரிவித்தனர். மதிமுக மேனாள் நாடாளுமன்ற உறுப்பினர் கணேசமூர்த்தி அவர்களும் தமிழர் தலைவருக்கு வாழ்த்துகளை வழங்கி மகிழ்ந்தார்.